વિશ્વ બજારમાં ડોલર નીચો આવતાં સોનામાં ઘટાડે હેજફંડો ફરી દાખલ થયા હતા. મુંબઈ કરન્સી બજારમાં આજે ડોલરના ભાવો રૃ.૬૪.૦૪ વાળા ઉંચામાં રૃ.૬૪.૦૭ થયા પછી નીચામાં રૃ.૬૩.૭૪ બંધ હતા. વિશ્વ બજારમાં ક્રૂડતેલના ભાવો ૫૦ ડોલરની અંદર ગયા પછી ફરી ઉંચકાયાના નિર્દેશોએ પણ વૈશ્વિક સ્તરે સોનામાં ઘટાડે ટેકો મળ્યાની ચર્ચા હતી. બજારની નજર રહી છે. જોકે અમેરિકામાં મેન્યુ. એકટીવીટીના આંકડા અપેક્ષા નબળા અને ૫૩.૫૦ સામે ૫૨.૭૦ આવતાં વિશ્વ બજારમાં ડોલર નબળો પડયાની ચર્ચા હતી, સોમવારે વિશ્વ બજારમાં વિવિધ કોમોડિટીઝના ભાવો તૂટતાં વૈશ્વિક કોમોડિટીઝ ઈન્ડેક્સ ૧૨ વર્ષના તળિયે ઉતર્યા પછી આજે ઈન્ડેક્સ સાધારણ વધી આવ્યાના નિર્દેશો હતા.